Държавен вестник, бр. 2, 2002 г., стр. 31

Б Р О Й  2
Д Ъ Р Ж А В Е Н   В Е С Т Н И К
С Т Р .  31
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА РЕГИОНАЛНОТО РАЗВИТИЕ
И БЛАГОУСТРОЙСТВОТО
НАРЕДБА № 19
от 28 декември 2001 г.
за контрол и приемане на кадастралната карта
и кадастралните регистри
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се определят условията и
редът за контрол и приемане на кадастралната
карта и кадастралните регистри (ККР).
Чл. 2. (1) Обект на контрол и приемане при
създаване на ККР са измерванията, материали-
те и данните за:
1. геодезическите мрежи с местно предназ-
начение (ГММП);
2. работната геодезическа основа (РГО);
3. съдържанието и точността на кадастрал-
ната карта;
4. съдържанието на схемите на етажите в
сгради със самостоятелни обекти;
5. съдържанието на кадастралния регистър
на недвижимите имоти;
6. идентификаторите на недвижимите имоти.
(2) Обект на контрол и приемане са и:
1. измерванията, материалите и данните при
създаване на ККР по реда на § 3 от преходните
и заключителните разпоредби на Наредба № 14
от 2001 г. за съдържанието, създаването и под-
държането на кадастралната карта и кадаст-
ралните регистри (ДВ, бр. 71 от 2001 г.), нари-
чана за краткост “Наредба № 14”;
2. оцифрeните съществуващи кадастрални
планове по глава седма от Наредба № 14;
3. материалите и данните, създадени при
поддържане на ККР по реда на глава шеста от
Наредба № 14.
Чл. 3. (1) Контролът е проверка на качест-
вото на ККР, вкл. и чрез повторни измервания.
(2) Контролът по ал. 1 се извършва от длъж-
ностни лица в службите по кадастъра (СК), опре-
делени от началника на службата. Изпълнител-
ният директор на Агенцията по кадастъра (АК)
може да възложи извършването на контрола и на
лица с правоспособност по чл. 19, ал. 1 от Закона
за кадастъра и имотния регистър (ЗКИР).
(3) Длъжностните лица по ал. 2 трябва да
отговарят на изискванията по чл. 17, т. 1 ЗКИР.
(4) Възлагането на контрола на правоспо-
собни лица по ал. 2 се извършва по реда на За-
кона за обществените поръчки.
(5) Длъжностните лица по ал. 2 се легити-
мират със служебни карти и заповед за възлага-
не, а правоспособните лица—с документ за пра-
воспособност и договор за възлагане.
(6) Лицата, които извършват контрол и при-
емане на ККР, не могат да бъдат свързани лица
по смисъла на § 1 от допълнителните разпо-
редби на Търговския закон с изпълнителя по
чл. 35 ЗКИР.
Чл. 4. (1) Геодезическите мрежи с местно
предназначение се приемат от комисия, назна-
чена от министъра на регионалното развитие и
благоустройството. В състава на комисията за-
дължително се включват представители на АК
и на дирекция “Геодезия и картография” при
Министерството на регионалното развитие и
благоустройството.
(2) Кадастралната карта и кадастралните ре-
гистри се приемат от комисия на СК, назначена
със заповед на изпълнителния директор на АК.
(3) На заседанията на комисиите по ал. 1 и 2
задължително присъства изпълнителят, а в
случаите по чл. 17, т. 2 ЗКИР—негов предста-
вител, който има правоспособност съгласно
чл. 19, ал. 1 ЗКИР.
(4) В заседанията на комисията по ал. 2 мо-
гат да участват и представители на общинската
и областната администрация, на заинтересува-
ните ведомства и на професионални сдружения
на геодезистите и земеустроителите с право на
съвещателен глас.
(5) Членовете на комисиите по ал. 1 и 2 с
право на глас са не по-малко от 5. Заседанията
се провеждат, ако присъстват не по-малко от
2/3 от членовете с право на глас, а решенията се
вземат с обикновено мнозинство от членовете
с право на глас по заповедта.
(6) Заседанията на комисиите по ал. 1 и 2 се
насрочват в 30-дневен срок след представяне от
изпълнителя в СК на документацията, която се
изисква по тази наредба. За представената до-
кументация се съставя приемателно-предава-
телен протокол.
(7) Заседанията на комисиите по ал. 1 и 2 се
насрочват от техните председатели. Резултати-
те от извършения контрол се представят на
изпълнителя и на председателя на съответната
комисията не по-късно от 10 дни преди датата
на заседанието.
(8) В случаите по чл. 7, ал. 5, чл. 11, ал. 2 и
чл. 22, ал. 5 заседанието на съответната коми-
сия се насрочва в 30-дневен срок от оспорването.
Г л а в а  в т о р а
КОНТРОЛ И ПРИЕМАНЕ ПРИ СЪЗДАВАНЕ
НА КАДАСТРАЛНАТА КАРТА И КАДАС-
ТРАЛНИТЕ РЕГИСТРИ
Раздел I
Контрол и приемане на ГММП
Чл. 5. (1) Контролът и приемането на ГММП
обхваща:
1. приемане на проекта на ГММП;
2. контрол на изпълнението на ГММП;
3. приемане на ГММП.
(2) За приемането на ГММП изпълнителят
представя в СК материалите и данните съглас-
но приложение № 1.